 Ugu horayn Mujaahid Cali Guray isagoo ka hadlaya mawqifka xisbigooda Ucid ka taagan yahay shirka dawlada Ingiriisku ay bisha May 2013-ka u qabanqaabinayso Somaliland iyo Somalia iyo talada qaran ee xukuumadu soo jeedisay ayaa waxa uu yidhi Shirkaa London waxaanu ka qabnaa una aragnaa cudurka galay Fardaha Somalia ayaa la doonayaa in laga gubo Dameeraha Somaliland, shirkaasi waa mid Somalia khuseeya, wax dan ah oo Somaliland ugu jirtaana ma jirto, waxaanu qabna inaan talo qarana laga yeelan, isla markaana aan la tagin Mujaahid Cali Maxamed Yuusuf oo ka hadlaya, hadal uu todobaadkan sheegay gudoomiyaha golaha guurtidu Saleebaan Maxamuud Aadan in siyaasada hogaaminta dalka loo daba fadhiisto madaxweynaha, ayaa waxa uu yidhi Horta Madaxweyne Siilaanyo maaha madaxweynihii ugu horeeyay ee Somaliland, waxaa ka horeeyay saddex madaxweyne marxuun Cabdiraxmaan tuur, marxuun Cigaal iyo Daahir Rayaale oo nool, saddexdaa madaxweyne-ba Saleebaan Gaal waxa uu ku ahaa mucaarid xagjir ah, muxuu u odhan waayay madaxweynayaashaa horeba hogaaminta dalka ha loo daba fadhiisto, miyaanay iyaguba madaxweynayaal ahayn, arrinkaa Saleebaan Gaal waa qabyaalad qaawan oo fool xun, saddexdaa madaxweyne ee horena Saleebaan iyo Siilaanyo mucaarid bay ku ahaayeen 